Tour de France 2019

Tour de France 2019 var den 106. utgaven av Tour de France. Rittet startet 6. juli i Brussel og de tre første etappene foregikk i Belgia. 

Rittet ble vunnet sammenlagt av Egan Bernal - den første colombianer til å vinne rittet, og den yngste vinneren siden 1909.

Løypa
Starten i Brussel markerte at det var 50 år siden Eddy Merckx vant sin første (av fem) Tour de France. Forrige gang rittet startet i Brussel var i 1958.

Totalt består rittet av:
7 flate etapper
5 mellomkuperte etapper
7 fjelletapper og 5 etapper med toppmålgang
1 individuell tempo
1 lagtempo

Rittet inneholdt kun 54 kilometer med tempo, og var historiens «høyeste» Tour de France med tre avslutninger over , samt Col de l'Iseran på

Deltakere

176 ryttere fra 22 lag og 30 nasjoner stilte til start i rittet. Chris Froome (nr. 3 i 2018) fikk ikke sjansen til å prøve å vinne sin femte Tour, da han ble sterkt skadet under Critérium du Dauphiné i juni. Tom Dumoulin (nr. 2 i 2018) er også skadet. Med disse to ute, var det på forhånd mer åpent i kampen om sammendraget. Blant de største favorittene var forrige års vinner Geraint Thomas og hans lagkamerat Egan Bernal, rittets nest yngste rytter. I tillegg ble blant andre Adam Yates, Jakob Fuglsang, Thibaut Pinot, Romain Bardet, Nairo Quintana og Vincenzo Nibali nevnt.

Blant deltagerne var seks nordmenn, noe som var den største norske deltakelsen noensinne i rittet.

Etappene

Trøyene dag for dag

Resultater 

Franske Julian Alaphilippe var på forhånd ikke regnet blant favorittene til å vinne sammenlagt, og laget hans var heller ikke komponert for dette. Selv om han tidlig kom i den gule trøya etter god innsats på de kuperte etappene ble han fortsatt ikke sett på som noen trussel fordi man regnet ham for svak på de lengste fjelletappene og individuell tempo. Da han overbeviste ved å vinne etappe 13 (tempo) og kjøre fra Geraint Thomas og flere andre sammenlagtfavoritter på den påfølgende fjelletappen  ble han tatt på fullt alvor av de andre lagene. På de siste fjelletappene ble det imidlertid vanskelig for ham å holde følge med de beste uten et sterkt lag rundt seg. På den 19. etappen tapte han mye tid til Egan Bernal som overtok den gule ledertrøya. Etter sterk kjøring i Pyreneene ventet mange at Thibaut Pinot skulle bli den som overtok sammenlagtledelsen på alpeetappene, men han måtte bryte tidlig på den 19. etappen som følge av en skade han hadde pådratt seg to dager tidligere.

I tillegg til den sportslige dramatikken som utspant seg på etappe 19 ble det også svært dramatisk da det kom mye nedbør i form av regn og hagl. Man forsøkte først å brøyte veibanen slik at syklistene kunne fullføre, men så gikk det et større jordras som blokkerte hele veien. Rittledelsen valgte da å avbryte etappen.

Egan Bernal sto imot alle angrep på den siste fjelletappen og vant rittet sammenlagt.

Sammenlagt

Poengkonkurransen

Klatrekonkurransen

Ungdomskonkurransen

Lagkonkurransen

Referanser

Eksterne lenker 
 
 

Tour de France 2019
Sport i Frankrike i 2019
UCI WorldTour 2019